|  |  |
| --- | --- |
| osnovna škola:  | školska godina:  |
| učiteljica/učitelj:  | razred: 3. | nadnevak:  | redni broj sata:  |
| PRIPREMA ZA IZVOĐENJE NASTAVNOGA SATA: DODATNA NASTAVA IZ PID-a |
| NASTAVNA JEDINICA:  | **Klimatske promjene u zavičaju zimi – terenska nastava** |
| KLJUČNI POJMOVI:  | podneblje, vremenska obilježja zavičaja |
| VRIJEDNOSTI:  | **1. znanje**2. solidarnost3. identitet4. odgovornost |
| KOMPETENCIJE:  | **1. komunikacija na materinskome jeziku**2. komunikacija na stranome jeziku3. digitalna kompetencija4. inicijativnost i poduzetnost**5. matematička i kompetencije u prirodoslovlju i tehnologiji**6. učiti kako učiti7. socijalna i građanska kompetencija8. kulturna svijest i izražavanje |
| CILJ SATA:  | Izraditi kalendar prirode (plakat) o zimi na temelju zaključaka o promatranim pojavama i procesima izvorne stvarnosti. |
| OBRAZOVNA POSTIGNUĆA:  | Pratiti, bilježiti, uspoređivati i razlikovati vremenske pojave pojedinih godišnjih doba; uočiti međusobnu ovisnost podneblja i životne zajednice u zavičajnome području; nabrojiti tipične biljke i životinje zavičaja. |
| ISHODI UČENJA:  | Promatra i bilježi pojave u prirodi, vremenske promjene i rad ljudi; uspoređuje dobivene podatke, izdvaja bitne i istovrsne činjenice, zaključuje. |
| ZADATCI NASTAVE: a) obrazovni (materijalni) b) funkcionalnic) odgojni | a) promatranje i uočavanje vremenskih promjena u prirodi, bilježenje zapažanja o vremenu, biljkama, životinjama, radu ljudi b) analizirati prikupljene podatke, objedinjavati ih, izdvajati bitno i donositi zaključkec) razvoj ekološke svijesti, poticanje istraživačkoga duha  |
| NASTAVNE METODE:  | usmeno izlaganje, istraživačka metoda |
| OBLICI NASTAVE:  | frontalni rad, rad u skupini |
| NASTAVNI IZVORI, SREDSTVA I POMAGALA:  | nastavni listići, pribor za pisanje, termometar, štap, najlonska vrećica izrezana u vrpce, staklenka s najlonskim poklopcem, kartonska kutija, papir za plakat |
| KORELACIJA:  | PID (Podneblje, vremenska obilježja zavičajne regije) |
| MEĐUPREDMETNE TEME:  | 1. Osobni i socijalni razvoj**2. Zdravlje, sigurnost i zaštita okoliša**3. Učiti kako učiti4. Poduzetništvo5. Uporaba informacijske i komunikacijske tehnologije6. Građanski odgoj i obrazovanje |
| METODIČKI SUSTAVI I PRIPADAJUĆI ČIMBENICI: | korelacijsko-integracijski, komunikacijski, stvaralački |
| TIJEK NASTAVNOGA SATA – SLIJED POUČAVANJA |
| NASTAVNE ETAPE (situacije) | SADRŽAJ NASTAVNE SITUACIJE |
| UVODNI DIO | Kao motivacija za rad može poslužiti pjesma ***Zimska igra* (Nada Sabadi).**Nakon pročitane pjesme poticajnim pitanjima započinjemo razgovor: Što se dogodilo s kapljicom kiše? Zašto se pretvorila u pahuljicu? Kada se to događa? Što je zima? Kada počinje zima? Kada završava zima? Koja su ostala godišnja doba? Po čemu prepoznajemo da je zima stigla u naš kraj?**Najava cilja sata.** |
| GLAVNI DIO | Učiteljica/učitelj odabire mjesto promatranja. Poželjno bi bilo posjetiti mjesto na kojemu učenici mogu prikupiti što više traženih podataka.Podjela učenika u skupine i izlazak izvan učionice radi promatranja i prikupljanja podataka iz neposredne stvarnosti. Svaka skupina uzima svoje materijale za rad te određuje voditelja skupine i ostala potrebna zaduženja.Radne skupine:1. skupina – **vrijeme**2. Skupina – **biljke**3. Skupina – **životinje**4. Skupina – **rad ljudi.**Učenici pažljivo proučavaju materijale za rad te uočavaju bitne ciljeve promatranja svake skupine. Neke dijelove zadataka koje trebaju obaviti moguće je odraditi putem do odredišta. Uz savjete učiteljice/učitelja, nadzor i eventualnu pomoć neke zadatke rješavaju na terenu, a neke završavaju u učionici. |
| ZAVRŠNI DIO | Svaka skupina predstavlja rezultate svoga rada. Na satu razrednika ili sljedećemu satu dodatne nastave izrađuju zajednički plakat na koji upisuju podatke o promatranim pojavama. Njegov izgled ovisi o idejama učenika. Plakat čuvamo do kraja školske godine kad se njime, zajedno s plakatima izrađenima u ostalim godišnjim dobima, koristimo za utvrđivanje nastavnih sadržaja. |

*\*Prilog: Klimatske promjene u zavičaju zimi – listić*

 *Nada Sabadi:* Zimska igra

**ZIMSKA IGRA**

Mala kišna kap s oblaka je pala

i dugo se dugo u letu igrala.

A bilo je jako hladno

pa joj se smrznuo nosić,

pa su joj se smrznule uši,

pa su joj se smrznuli prstići

i tada je krenula kući.

Kad se u zrcalo pogledala,

snježnu je pahuljicu ugledala.

Zadivljeno je prošaputala blijeda lica:

– Lijepa sam kao Snjeguljica!

Nada Sabadi